دمنه گت : فرمایشات همه دُرِس اما نزیک بیین وا ملوک فقط سی سیر کردن اشکم نی دربار محل ترفیع منزلت و نیکی کردن و دوسو و پشت پا زئیه و دشمنونه . هر که همتش کم با مثل سگه که وا سخونی سیرمووه و وا لقمه نونی راضی و خوشنود مووه ؛ شیر اگر موقع شکار خرگوش ، چشش بوحره و گورخری دس د خرگوش می کشه می ره دنبال گور .هر که وِ منزلت رفیع برسه گرجه کوتاه باز هم دِ پیشگاه عقلا و دانایان عمرش درازه چون تمام عمر ذکر اوصافش ها ری زوو.. هر که دِ گمراهی و ذلت زئنئی بکه گرچه عمر نوح داشتووه باز هم دِ پیشگاه فضلا و علما و عوام خواص وزنی ناره .